CELEX: 32021D0176
Language: da
Date: 2021-02-05 00:00:00
Title: Rådets afgørelse (EU) 2021/176 af 5. februar 2021 om indgåelse af ændringerne af overenskomsten om samarbejde ved bekæmpelse af forurening af Nordsøen med olie og andre farlige stoffer (Bonnoverenskomsten) vedrørende udvidelsen af nævnte overenskomsts anvendelsesområde og om Kongeriget Spaniens tiltrædelse af nævnte overenskomst

16.2.2021   
               
               
                  DA
               
               
                  Den Europæiske Unions Tidende
               
               
                  L 54/1
               
            
         RÅDETS AFGØRELSE (EU) 2021/176
         af 5. februar 2021
         om indgåelse af ændringerne af overenskomsten om samarbejde ved bekæmpelse af forurening af Nordsøen med olie og andre farlige stoffer (Bonnoverenskomsten) vedrørende udvidelsen af nævnte overenskomsts anvendelsesområde og om Kongeriget Spaniens tiltrædelse af nævnte overenskomst
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 192, stk. 1, og artikel 196, stk. 2, sammenholdt med artikel 218, stk. 6, litra a), nr. v),
         under henvisning til forslag fra Europa-Kommissionen,
         under henvisning til Europa-Parlamentets godkendelse (1), og
         ud fra følgende betragtninger:
         
                     (1)
                  
                  
                     Overenskomsten om samarbejde ved bekæmpelse af forurening af Nordsøen med olie og andre farlige stoffer (»Bonnoverenskomsten«) (2) blev indgået af Det Europæiske Økonomiske Fællesskab ved Rådets afgørelse 84/358/EØF (3) og trådte i kraft den 1. september 1989. Bonnoverenskomsten blev ændret i 1989. Disse ændringer blev godkendt ved Rådets afgørelse 93/540/EØF (4) og trådte i kraft den 1. april 1994.
                  
               
                     (2)
                  
                  
                     Ved Rådets afgørelse af 7. oktober 2019, bemyndigede Rådet Kommissionen til at føre forhandlinger på Unionens vegne om ændringer af Bonnoverenskomstens materielle og geografiske anvendelsesområde.
                  
               
                     (3)
                  
                  
                     I medfør af Bonnoverenskomstens artikel 16, stk. 1, gennemgik de kontraherende parter et forslag om en ændring om at udvide Bonnoverenskomstens anvendelsesområde med henblik på at forbedre samarbejdet om overvågning i henseende til kravene i bilag VI til den internationale konvention om forebyggelse af forurening fra skibe, som er undertegnet i London den 2. november 1973, som suppleret ved protokollen af 17. februar 1978 (»MARPOL-konventionen«). Desuden gennemgik de kontraherende parter ændringerne af Bonnoverenskomsten og bilaget hertil, som følger af Spaniens tiltrædelse af nævnte overenskomst i henhold til artikel 20 heri.
                  
               
                     (4)
                  
                  
                     Kommissionen har i overensstemmelse med Rådets afgørelse af 7. oktober 2019 forhandlet disse ændringer af Bonnoverenskomsten, som er blevet enstemmigt vedtaget ved to afgørelser på det 31. møde, som de kontraherende parter i Bonnoverenskomsten afholdt i Bonn den 9.-11. oktober 2019.
                  
               
                     (5)
                  
                  
                     Disse ændringer af Bonnoverenskomsten bør godkendes på Den Europæiske Unions vegne
                  
               VEDTAGET DENNE AFGØRELSE:
         
            Artikel 1
            Ændringerne til overenskomsten om samarbejde ved bekæmpelse af forurening af Nordsøen med olie og andre farlige stoffer (»Bonnoverenskomsten«) vedrørende udvidelsen af Bonnoverenskomstens anvendelsesområde og om Kongeriget Spaniens tiltrædelse af Bonnoverenskomsten, som de kontraherende parter vedtog på deres 31. møde i Bonn den 9.-11. oktober 2019, godkendes herved på Unionens vegne (5).
         
         
            Artikel 2
            Formanden for Rådet udpeger den eller de personer, der er beføjet til på Unionens vegne at foranstalte den meddelelse, som er omhandlet i Bonnoverenskomstens artikel 16 (6).
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 5. februar 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  Godkendelse af 19.1.2021.
         
            (2)  EFT L 188 af 16.7.1984, s. 9.
         
            (3)  Rådets afgørelse 84/358/EØF af 28. juni 1984 om indgåelse af overenskomsten om samarbejde ved bekæmpelse af forurening af Nordsøen med olie og andre farlige stoffer (EFT L 188 af 16.7.1984, s. 7).
         
            (4)  Rådets afgørelse 93/540/EØF af 18. oktober 1993 om godkendelse af visse ændringer til overenskomsten om samarbejde ved bekæmpelse af forurening af Nordsøen med olie og andre farlige stoffer (Bonnoverenskomsten) (EFT L 263 af 22.10.1993, s. 51).
         
            (5)  Teksten til afgørelserne om Bonnoverenskomstens ændringer er offentliggjort på side 3 og 6 i denne EUT.
         
            (6)  Datoen for ikrafttrædelsen af Bonnoverenskomstens ændringer offentliggøres i Den Europæiske Unions Tidende på foranledning af Generalsekretariatet for Rådet.